Asgeir Brekke

Asgeir Brekke (født 27. februar 1942 i Lom) er professor i fysikk ved Universitetet i Tromsø (UiT) og var professor II ved Universitetssenteret på Svalbard (UNIS) 1993-2012.Om Asgeir Brekke - UIT Norges arktiske universitet  

Han er født i Lom og er vokst opp i Vågan i Lofoten og i Lesja i Gudbrandsdalen. Han har cand. real.-eksamen ved UiO (1969) og er dr.philos. fra Universitetet i Tromsø (1975).80 års omtale i Aftenposten 27. februar 2022 Asgeir Brekke var en sentral person i oppbyggingen av fysikkmiljøet i Tromsø etter at universitetet ble etablert der i 1968. Han har arbeidet innen nordlys- og ionosfæreforskning ved Nordlysobservatoriet/UiT fra 1966 til 2012 utenom to år da han var engasjert ved University of California San Diego (UCSD). Han var fulbright-stipendiat ved SRI International i Calfornia i 1977 og har vært gjesteforsker ved en rekke universiteter og forskningsinsitusjoner.

Brekke var en viktig person i arbeidet med å etablere EISCAT-anleggene i det nordlige Skandinavia på slutten av 70-tallet og har vært en nøkkelperson i arbeidet med å etablere EISCAT-radaren på Svalbard, samt med å utvide EISCAT-samarbeidet til også å omfatte Japan og Kinai forbindelse med inngåelse av samarbeidsavtaler med Ukraina og Russland.

Brekkes forskningsinnsats er konsentrert innen ionosfærefysikk og spesielt koblingen mellom den nøytrale atmosfæren og ionosfæren. Den populærvitenskapelige aktiviteten har også omfattet nordlyset, dets kulturhistorie og mytologiske arv.

Brekke er forfatter og medforfatter i en rekke vitenskapelige og populærvitenskapelige publikasjoner og fikk i 1997 Norges forskningsråds (NRF) pris for fremragende forskningsformidling. Han har blant annet utgitt lærebok om den øvre polare atmosfærePhysics of the upper polar atmosphere hos amazon.com og flere populærvitenskapelige bøker. Han har publisert mer enn 115 artikler i internasjonale vitenskapelige tidsskrifter og har også vært aktiv i debatten om forskningens rolle i samfunnet.

 Priser og Utmerkelser 
 Norges forskningsråds formidlingspris for 1997 delt med Alv Egeland
 Framkomiteens Nansenbelønning for året 2003Nansenbelønningen til professor Asgeir Brekke 
 Fridtjof Nansens minneforelesninger ved Det Norske Vitenskapsakademi 2005
 Æresbevisning av University of the Arctic 2006
 Beynonmedaljen fra EISCAT Council 2010Prof. Asgeir Brekke receives the Beynon Medal

 Verv 
 Leder av EISCAT Council (1993–1994 og 2005–2008)
 Medlem av styret i Andøya Space Center
 Leder av Norsk Fysikkråd
 Leder av Norsk Geofysisk Forening, 1998–1999
 Medlem av det russiske akademi for ingeniørvitenskap fra 1994
 Medlem av Norges Tekniske Vitenskapsakademi fra 2000
 Medlem av Academia Borealis fra 2001, preses 2003, visepreses 2004–2006

 Bibliografi 

 Referanser 

 Eksterne lenker 

 Asgeir Brekkes hjemmeside ved UiT
 Asgeir Brekkes hjemmeside ved UNIS

Kategori:Fødsler i 1942
Kategori:Norske fysikere
Kategori:Norske fysikkprofessorer
Kategori:Professorer ved Universitetet i Tromsø
Kategori:Medlemmer av Det Norske Videnskaps-Akademi
Kategori:Medlemmer av Norges Tekniske Vitenskapsakademi
Kategori:Norges forskningsråds formidlingspris
Kategori:Personer fra Lesja kommune